**MOKYKLŲ, NORINČIŲ DALYVAUTI PROJEKTO**

**„NEFORMALIOJO VAIKŲ ŠVIETIMO PASLAUGŲ PLĖTRA“**

**KŪNO KULTŪROS IR FIZINIO AKTYVUMO UGDYMO EDUKACINIUOSE UŽSIĖMIMUOSE, PARAIŠKOS FORMA**

|  |
| --- |
|  |
| **Informacija apie švietimo įstaigą** |
| 1. | Pavadinimas | Kaišiadorių r. Žaslių pagrindinė mokykla |
| 2. | Kodas | 190596661 |
| 3. | Juridinis statusas | Biudžetinė įstaiga |
| 4. | Adresas | Vytauto g. 1, Žasliai, Kaišiadorių r. |
| 5. | Telefono numeris | (8 3) 464 4328 |
| 6. | El. pašto adresas | zasliu.mokykla@kaisiadorys.lt |
| 7. | Interneto svetainės adresas | www.zasliu.kaisiadorys.lm.lt |
| **Informacija apie švietimo įstaigos vadovą** |
| 8. | Vardas ir pavardė | Asta Malakauskienė |
| 9. | El. pašto adresas | asta.malakauskiene@gmail.com |
| 10. | Telefono numeris | 8 682 14 432 |
| **Informacija apie kontaktinį asmenį, dalyvaujantį šiame projekte** |
| 11. | Vardas ir pavardė, pareigos | Nauris Gumbrevičius |
| 12. | El. pašto adresas | nauris.gumbrevicius.gmail.com |
| 13. | Telefono numeris | 8 674 36 490 |
| **Vertinimo kriterijų atitikimas** |
| 14. | Bendrojo lavinimo mokykloje vykdomos programos (pvz., pradinio ir (ar) pagrindinio, ir (ar) vidurinio ugdymo) | Priešmokyklinio, pradinio ir pagrindinio ugdymo  |
| 15. | Aprašomų iniciatyvų teminės sritys (t. y. fizinio aktyvumo ir (ar) sveikos gyvensenos ugdymo, ir (ar) saugios aplinkos kūrimo) | Fizinio aktyvumo ugdymo |
| 16. | Mokyklos nuotolis nuo apskrities centro | 10 km |
| **Iniciatyvų aprašymas** |
| 17. | Išvardykite, kokias vykdote švietimo įstaigoje iniciatyvas, susijusias su fiziniu aktyvumu, sveikos gyvensenos ugdymu ir saugios aplinkos kūrimu (pvz., renginiai, akcijos, projektai, edukaciniai užsiėmimai, NVŠ programos). |
| * Mokyklos olimpinės dienos.
* Sporto varžybų savaitė.
* Šeimų diena.
* OLWEUS programos kokybės užtikrinimo sistemos (OPKUS) diegimas.
* Prevencinių programų „Antras žingsnis“ ir „Zipio draugai“ įgyvendinimas.
* Akcija „Savaitė be patyčių“.
* Akcija „Diena be mobiliojo telefono“.
* Akcija „Gegužės mėnuo be smurto prieš vaikus“.
* Akcija „Apibėk mokyklą“.
* Pasaulinės sveikatos psichikos diena.
* Tolerancijos diena.
* Konkursas „Sveikuolių sveikuoliai“.
* Vykdomas programos Erasmus+ KA2 projektas „Renewable Sustainable Cultural Enterprisein Europe“, skatinantis ekologinį ugdymą ir saugios aplinkos kūrimą.
* Dalyvaujame Kaišiadorių švietimo ir sporto paslaugų centro programoje „Vaikų mokymas plaukti bendrojo ugdymo mokyklose“.
 |
|  | 17.1. Iniciatyvos(-ų) tikslas(-ai) ir uždaviniai (ne daugiau nei 3 uždaviniai vienam tikslui). |
| Tikslas – ugdyti fiziškai aktyvią ir sveiką asmenybę, sąmoningai suvokiančią fizinio aktyvumo naudą.Uždaviniai1. Organizuoti mokiniams įdomius, fizinį aktyvumą skatinančius renginius.
2. Skatinti mokinius domėtis įvairiomis sporto šakomis.
3. Gilinti mokinių žinias apie sveikatos saugojimo ir stiprinimo įgūdžius ir būdus, formuoti kasdienius sveikos gyvensenos įpročius.
 |
| 17.2. Aprašykite vykdomas fizinio aktyvumo, sveikos gyvensenos ugdymo ir saugios aplinkos kūrimo iniciatyvas. Vykdymo vieta, trukmė. Dalyvavusių mokinių ir kitų dalyvių skaičius, amžius ir klasės, partneriai, jų vaidmenys. Ką mokiniai veikė? Kokių rezultatų pasiekėte? Kaip žymėjote ir vertinote mokinių veiklos rezultatus ir kt. (rekomenduojama ne daugiau kaip 1 puslapis)? |
| Mūsų mokykla yra sveikatą stiprinanti mokykla. Mokyklos bendruomenei labai svarbus fizinis aktyvumas, sveikos gyvensenos ugdymas, saugios aplinkos kūrimas.Kiekvienais metais gegužės mėnesį 5–10 klasių mokiniai noriai įsitraukia į kūno kultūros mokytojo N. Gumbrevičiaus organizuojamas olimpines dienas. Jos vyksta prie mokyklos, stadione arba prie Statkūniškio ežero, kur galima grožėtis gamtovaizdžiu. Renginio metu mokiniai varžosi bėgimo, virvės traukimo, smiginio rungtyse, dviračių, kamuoliuko mėtymo, kvadrato, lauko teniso varžybose. Rezultatus žymi kūno kultūros mokytojas, skelbiami ir apdovanojami nugalėtojai. Judriųjų pertraukų savaitės metu visi mokyklos mokiniai turi galimybę pertraukų metu sportuoti, žaisti judriuosius žaidimus sporto salėje, pirmo ir antro aukšto foje. Mokinius labiausiai domina stalo ir lauko (lauko tenisą žaidžia sporto salėje arba lauke, priklauso nuo metų laiko) tenisas, judriosios estafetės, kvadratas ir kt. Užsiėmimus organizuoja kūno kultūros mokytojas N. Gumbrevičius ir pradinių klasių mokytojai.Dalyvaujame Kaišiadorių švietimo ir sporto paslaugų centro programoje „Vaikų mokymas plaukti bendrojo ugdymo mokyklose“. Programos tikslas – mokyti vaikus saugiai elgtis vandenyje, ugdyti plaukimo įgūdžius, atsakomybę už save ir aplinkinius, laikytis saugaus elgesio taisyklių, puoselėti olimpines sporto vertybes, įgyti bendravimo ir bendradarbiavimo įgūdžių. Plaukti mokėsi dvidešimt 2–3 klasių mokinių.Siekiant užtikrinti mokinių saugumą mokykloje, vykdoma prevencinė veikla. Kasmet įvairios prevencinės programos integruojamos į ugdymo turinį: socializacijos programos „Antrasis žingsnis“, „Zipio draugai“. 2017–2018 mokslo metais mokykloje įgyvendinta programa „Antras žingsnis“, kurioje dalyvavo septyniolika antrokų ir ketvirtokų.Mokyklos bendruomenė tęsia dalyvavimą OLWEUS programoje ir siekia diegti programos OLWEUS kokybės užtikrinimo sistemą (OPKUS). Tikslas – užtikrinant OLWEUS patyčių prevencijos programos nuostatų mokyklos bendruomenėje laikymąsi ir programoje taikomų priemonių tęstinumą, integruoti jas į kasdienes mokyklos veiklas. Įgyvendinus OLWEUS programą, 2015 m. ir 2016 m. pabaigoje buvo atlikta mokinių apklausa apie patyčias. Šis tyrimas buvo pakartotas 2017 m. pabaigoje. Siekdami rūpintis savo sveikata, mokyklos mokinių taryba organizavo akciją „Diena be mobiliojo telefono“. Į akciją įsitraukė mokytojai, darbuotojai, mokiniai. Rezultatus žymėjo mokinių tarybos nariai, aktyviausi dalyviai buvo apdovanoti.Prisijungėme prie Lietuvos pradinių klasių mokinių akcijos „Apibėk mokyklą“. Dvi rugsėjo savaites kiekvieną dieną per ilgąją pertrauką pradinių klasių mokiniai su mokytojomis 15 minučių bėgo aplink mokyklą. Akcijos nauda vaikų sveikatai akivaizdi. Daugeliui patinka bėgioti, laukia šių pertraukų, nuolat jas primena ir savo mokytojoms. Pastebėta, kad pabuvę lauke vaikai sugrįžta į klases žvalesni, darbingesni, atidesni ir aktyvesni. Jie tapo draugiškesni, nes turi bendrą tikslą – bėgti.Kasmet mokykloje minima Psichikos sveikatos diena. Mokiniai skatinami atkreipti dėmesį į psichikos sveikatos svarbą, ją stiprinti ir būti tolerantiškiems sergančiųjų atžvilgiu. Spalio 11 d. mokiniai galėjo atlikti mažą testą ir taip įvertinti savijautą. Pažiūrėję VDU studentų sukurtą filmą „Kaip stiprinti psichikos sveikatą“, dalyvavo diskusijoje „Kada kreiptis pagalbos“. Mokiniams dalyti lankstinukai, kuriais buvo kviečiama nebūti abejingiems savo ir aplinkinių dvasinei savijautai, mokiniai supažindinti su galimybėmis ją gerinti.Tolerancijos dienos renginyje dalyvavo priešmokyklinės ugdymo grupės vaikai, 1–10 klasių mokiniai, mokytojai, mokyklos darbuotojai. Renginio metu per pirmą ilgąją pertrauką aktų salėje socialinė pedagogė O. Juzukonienė labai vaizdžiai ir įdomiai pristatė pranešimą apie Tolerancijos dienos istoriją, šaknis ir prasmingumą. Mokiniai demonstravo įvairiaspalvius pačių parengtus plakatus, išsakė mintis apie toleranciją. Ši diena minima lapkričio 16 dieną, bet mūsų mokykloje ji buvo minima visą savaitę. Mokiniai pamokų metu nagrinėjo tolerancijos sąvoką, Lietuvos istorijos faktus, susijusius su tolerancija, pasaulio įvykius, turėjusius įtakos priešiškumui tarp tautų, rasių, religijų. Kadangi šių metų Tolerancijos dienos simbolis buvo rankytė, mokiniai visaip puošė ir plakatuose pristatė šį simbolį. Tikimės, kad mokiniai supras, kaip svarbu gerbti kito jausmus, nuomonę, ir skleis renginiuose išsakytas mintis aplinkiniams.Mokykloje vyko konkurso „Sveikuolių sveikuoliai“ pirmasis etapas. Jame varžėsi priešmokyklinės ugdymo grupės vaikai ir 1–10 klasių mokiniai. Dalyviai atliko judėjimo, komandos kapitonų, pirmosios pagalbos teikimo užduotis, atsakinėjo į klausimus sveikos gyvensenos, žalingų įpročių prevencijos, žmogaus saugos temomis. Komandos vertinimo komisijai pateikė namų darbus – komandos prisistatymą ir laišką draugui sveikatos tema. Vyko įtempta kova. Geriausia pradinių klasių komanda tapo 4 klasės mokinių komanda „Tomatukai“, geriausia 5–10 klasių komanda – 8 klasės mokinių komanda „Brokoliai“, kuri atstovavo mokyklai antrame konkurso etape. Konkurso partneriai Kaišiadorių rajono savivaldybės visuomenės sveikatos biuras.Bendrojo ugdymo sektoriaus tarpmokyklinės strateginės partnerystės projektas Erasmus+ KA2 skirtas ekologiniam ugdymui. Tai projektas, kurį trumpai galima apibūdinti –„Atsinaujinanti Europa“. Projekte dalyvauja mokiniai iš Anglijos, Vokietijos, Austrijos, Slovakijos, Ispanijos, Italijos ir mūsų mokykla, atstovaujanti Lietuvai. Projekto tikslas – sudaryti sąlygas mokiniams įgyti įgūdžių, žinių apie ekologiją, ugdyti atsakingus visuomenės narius, keliauti į kitas šalis, skatinti toleranciją ir supratimą apie savo ir kitų šalių kultūras, mokytis gyventi saugioje ekologiškoje aplinkoje. Viešnagės kiekvienoje šalyje metu mokiniai įtraukiami į įvairias veiklas, ekskursijas (plačiau www.zasliu.kaisiadorys.lm.lt). |
| 17.3. Pateikite priedų sąrašą. Priedai gali būti pateikti įvairiomis formomis (pateiktys iki 10 skaidrių, iki 5 minučių trukmės vaizdo medžiaga, ne daugiau kaip 10 nuotraukų, užduotys, iliustracijos ir kt.). |
| Nuotraukos |
| 18. | Išvardykite, kokias planuojate vykdyti iniciatyvas, susijusias su fiziniu aktyvumu, sveikos gyvensenos ugdymu ir saugios aplinkos kūrimu, 2018–2019 mokslo metais. Nurodykite planuojamų iniciatyvų numatomą datą. |
| * Akcija „Mano kuprinė“, 2018 m. rugsėjo mėnuo.
* Akcija „Būk matomas pakeliui į mokyklą“, 2018 m. spalio mėnuo.
* Pasaulinės sveikatos psichikos diena, 2018 m. spalio mėnuo.
* Tolerancijos diena, 2018 m. lapkričio mėnuo.
* Akcija „Savaitė be patyčių“, 2019 m. kovo mėnuo.
* Vandens diena, 2019 m. kovo mėnuo.
* Akcija „Apibėk mokyklą“, 2019 m. balandžio mėnuo.
* Akcija „Diena be mobiliojo telefono“, 2019 m. balandžio mėnuo.
* Mokyklos olimpinės dienos, 2019 m. gegužės mėnuo.
* Akcija „Gegužės mėnuo be smurto prieš vaikus“, 2019 m. gegužės mėnuo.
* Akcija prieš rūkymą „Mesk – laimėsi, nepradėk – nugalėsi!“, 2019 m. gegužės mėnuo.
* Pamokėlės „Akys – didžiausias turtas“, „Taisyklinga laikysena – grožis ir sveikata“, „Dantukų šepetukas ir muilas – mano geriausi draugai“, „Saugokis gripo“, „Sveikas gyvenimo būdas“, „Kad širdelė būtų sveika“ vyks kartą per mėnesį.
* Sporto varžybų savaitė vyks kartą per mėnesį.
 |
| 18.1. Planuojamų iniciatyvų tikslas(-ai) ir uždaviniai (ne daugiau nei 3 uždaviniai). |
| Tikslas – lavinti sveikatai naudingus gebėjimus, įpročius ir nuostatas, atsakomybę už savo ir kitų sveikatą, skatinti mokinius rinktis sveiką gyvenimo būdą.Uždaviniai1. Ugdyti pagrindinius sveikos gyvensenos principus.
2. Lavinti fizinio aktyvumo, sveikos mitybos, veiklos ir poilsio derinimo, aplinkos švaros palaikymo įgūdžius.
3. Skatinti vertinti sveikatą kaip vieną esminių vertybių.
 |
| 18.2. Trumpai aprašykite planuojamas iniciatyvas, ketinamas įvesti naujoves.  |
| 2017 m. lapkritį buvo penkeriems metams pratęstas sveikatą stiprinančios mokyklos veiklos pažymėjimas. Esame parengę sveikos gyvensenos stiprinimo programą 2017–2021 m. „Norim būti sveiki ir stiprūs“, todėl iniciatyvos, susijusios su fiziniu aktyvumu, sveikos gyvensenos ugdymu ir saugios aplinkos kūrimu, bus vykdomos planingai.Planuojame įrengti edukacinę‑sporto erdvę pirmojo aukšto foje ir žaidimų aikštelę mokyklos sporto aikštyne, kad mokiniai galėtų nuolat judėti. Organizuosime akcijas, susijusias su fiziniu aktyvumu, įvesime naujovių, pvz., į akciją „Apibėk mokyklą“, įtrauksime ir mokyklos darbuotojus, mokinių tėvus. Kiek kartų apie mokyklą bėgs mokiniai, priklausys nuo to, kelintoje klasėje jie mokosi, pvz., pirmokai bėgs 1 kartą, antrokai – 2 kartus ir t. t. Tai darysime visą savaitę, apdovanosime aktyviausius dalyvius. Vandens dieną šalia tradicinių veiklų planuojame 5–6 klasių mokinių išvyką į Kaišiadorių baseiną. Tęsime neformaliojo švietimo būrelio „Keliaukime po gimtąjį kraštą“ veiklą, kurios metu mokiniai su mokytoja keliaus į turistinius žygius. Šis būrelis pradėjo veikti 2017 m. rugsėjo mėnesį. Tai yra nauja ir jau mokinių pamėgta veikla.Dalyvausime projekto „Sveikatiada“ veiklose, į kurias mes visada žiūrime kūrybiškai.Kiekvieną mėnesį organizuosime priešmokyklinės ugdymo grupės vaikams ir 1–4 klasių mokiniams pamokėles: „Akys – didžiausias turtas“, „Taisyklinga laikysena – grožis ir sveikata“, „Dantukų šepetukas ir muilas – mano geriausi draugai“, „Saugokis gripo“, „Sveikas gyvenimo būdas“, „Kad širdelė būtų sveika“. |
| **Bendros nuostatos patvirtinimui** |
| 19. | Patvirtinkite, kad sutinkate viešai paskelbti parengtą paraiškos formoje esančią informaciją. |
| X TAIP |
| 20. | Patvirtinkite, kad prisiimate atsakomybę už mokinių saugą išvykų metu. |
| X TAIP |
| 21. | Patvirtinkite, kad mokykla sudarys bendradarbiavimo sutartį su Lietuvos mokinių neformaliojo švietimo centru dėl dalyvavimo kūno kultūros ir fizinio aktyvumo ugdymo edukaciniuose užsiėmimuose. |
|  | X TAIP |
| 22. | Patvirtinkite, kad mokykla dalyvaus visuose dešimtyje užsiėmimų, o viename užsiėmime dalyvaus mažiausiai 15 mokinių. |
|  | X TAIP |
| 23. | Motyvuokite, kodėl jūsų mokykla nori dalyvauti projekte (ne daugiau nei 0,5 puslapio). |
| Mūsų pasirinkta sportinė veikla – dailusis čiuožimas arba mokymasis čiuožti ant ledo. Ši sporto šaka daugeliui mokinių būtų nauja. Apklausa parodė, kad beveik visi mokiniai norėtų šios veiklos. Įrodyta, kad įgyti įgūdžiai (važiavimas dviračiu, plaukimas, čiuožimas ant ledo) lieka visam laikui. Nors nuo mūsų mokyklos iki Elektrėnų ledo arenos tik 15 km, mokiniai neturi galimybių joje lankytis. Ne visi mokiniai gali lankyti ir neformaliojo švietimo užsiėmimus už mokyklos ribų dėl finansinių šeimos galimybių ir nepatogus visuomeninio transporto važiavimo grafiko. Planuojamos iniciatyvos sukuria gerą nuotaiką, darbingą mikroklimatą, suteikia galimybę prasmingai praleisti laiką, skatina mokinius aktyviai ir sveikai gyventi, apsaugo nuo žalingų įpročių. |
| Kokių kūno kultūros ir fizinio aktyvumo ugdymo edukacinių užsiėmimų pageidautumėte? Kokios tikslinės grupės juose dalyvautų (pvz., plaukimas – 12–14 m. mokiniai, aerobika – 12–14 m. mokiniai)? |
| Mokiniai norėtų išmokti čiuožti ant ledo. Užsiėmimuose dalyvautų 12–15 m. mokiniai (15–20 mokinių grupė).  |

|  |
| --- |
|  (parašas) |

 Švietimo įstaigos direktorė \_\_\_\_\_\_\_\_\_\_\_\_\_\_\_\_\_\_\_\_